Taalgebruik: albei, beide, sowel asArgieffoto (Foto: 2Photo Pots/Unsplash) Hulle albei, of al twee [NIE: albei van hulle, al twee van hulle]. Hulle het albei [NIE: beide] gewen. Geeneen van die twee het verloor nie [NIE: albei van hulle het verloor nie]. Sowel Jan as Piet, of Jan sowel as Piet [EERDER AS: beide Jan en Piet]. Kommas kan ook gebruik word: Die minister(,) sowel as sy adjunk en die direkteur-generaal(,) het die inwyding van die hospitaal bygewoon. Daar was boeke op die tafel sowel as (op) die vloer [NIE: op sowel die tafel as op die vloer], maar: Daar was boeke op sowel as onder die tafel. albei telw. die een en ook die ander; al twee: albei arms/oë/bene • Die seuns was albei ewe stout. • Albei van hulle het gesê hulle kom. • Hulle albei het so gesê. beide telw. (meestal deftig) al twee; albei; sowel die een as die ander: beide partye • een van beide fabrikate • geen van beide partye • in beide gevalle • op beide maniere • Die tweelingsusters is beide getroud. • beide die pa en die ma. sowel voegw. net soveel; en: sowel die een as die ander • Vroue sowel as mans kan dit dra. Bron: Skryf Afrikaans van A tot Z en Handwoordeboek van die Afrikaanse Taal (HAT)